**IZVJEŠĆE**

**o provedbi Plana upravljanja imovinom u vlasništvu**

**Općine Sveti Juraj na Bregu za 2021. godinu**

Plan upravljanja imovinom u vlasništvu Općine Sveti Juraj na Bregu za 2021. godinu usvojen je na 22. sjednici Općinskog vijeća Općine Sveti Juraj na Bregu, održanoj 21. prosinca 2020. godine.

U Planu upravljanja imovinom u vlasništvu Općine Sveti Juraj na Bregu za 2021. godinu (u daljnjem tekstu: Plan) propisano je kako općinski načelnik izvještava Općinsko vijeće o provedbi Plana.

Plan za 2021. sastoji se od:

1. Plana upravljanja trgovačkim društvima u vlasništvu/suvlasništvu Općine Sveti Juraj na Bregu
2. Plana upravljanja i raspolaganja poslovnim prostorima u vlasništvu Općine Sveti Juraj na Bregu
3. Plana upravljanja i raspolaganja građevinskim zemljištem u vlasništvu Općine Sveti Juraj na Bregu
4. Plana upravljanja i raspolaganja nerazvrstanim cestama u vlasništvu Općine Sveti Juraj na Bregu
5. Plana prodaje i kupovine nekretnina u vlasništvu Općine Sveti Juraj na Bregu
6. Plana provođenja postupka procjene imovine u vlasništvu Općine Sveti Juraj na Bregu
7. Plana rješavanja imovinsko-pravnih odnosa
8. Plana postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu općine
9. Planom zahtjeva za darovanje nekretnina upućenih Ministarstvu prostornog uređenja, graditeljstva i državne imovine

**Plan upravljanja trgovačkim društvima u vlasništvu/suvlasništvu Općine Sveti Juraj na Bregu**

Općina Sveti Juraj na Bregu ima udjele u vlasništvu sljedećih trgovačkih društva:

1. Međimurske vode d.o.o.
2. Međimurje plin d.o.o.
3. Hrvatski radio Čakovec d.o.o.
4. GKP Čakom d.o.o.

Trgovačko društvo Međimurje plin d.o.o. je Općini Sveti Juraj na Bregu tijekom 2021. godine isplatilo dobit za 2020. godinu u iznosu od 348.654,49 kuna.

Na Internet stranicama Općine objavljeni su podaci o veličini poslovnih udjela za sva trgovačka društva gdje Općina Sveti Juraj na Bregu ima poslovne udjele.

Predstavnici Općine Sveti Juraj na Bregu redovito sudjeluju na sjednicama skupština društva.

**Plan upravljanja i raspolaganja poslovnim prostorima u vlasništvu Općine Sveti Juraj na Bregu**

1. Općina će putem odluka Općinskog vijeća na racionalan i učinkovit način upravljati poslovnim prostorima na način da oni poslovni prostori koji su potrebni samoj općinskoj upravi budu i stavljeni u funkciju koja će služiti racionalnijem i učinkovitijem funkcioniranju uprave. Svi drugi poslovni prostori, nakon provedenog natječaja biti će dodijeljeni udrugama, športskim klubovima koji funkcioniraju po Zakonu o udrugama, te Kulturno – umjetničkim društvima, svima sa područja Općine, na korištenje, a preostali moraju biti ponuđeni na tržištu bilo u formi najma, odnosno zakupa, bilo u formi njihove prodaje javnim natječajem.
2. Sukladno odlukama Općinskog vijeća, određene nekretnine se mogu prodati, pri čemu dio prihoda svakako treba uložiti u održavanje nekretnina koje ostaju u portfelju, čime će se zadržati, odnosno povećati njihova vrijednost.
3. Učinkovitije upravljanje i raspolaganje građevinskim i poljoprivrednim zemljištem u vlasništvu Općine što podrazumijeva i provođenje postupaka stavljanja tog zemljišta u funkciju: prodajom, osnivanjem prava građenja i prava služnosti ili davanjem u zakup zemljišta.

**Od planiranih aktivnosti u razdoblju od 1.1.-31.12.2021. odrađeno je slijedeće:**

* Kontinuirano se prati istek ugovora o davanju na korištenje poslovnih prostora koji su dani na korištenje udrugama i pravnim osobama te je utvrđeno kako su svi ugovori valjani i na snazi.

**Plan upravljanja i raspolaganja građevinskim zemljištem u vlasništvu Općine Sveti Juraj na Bregu**

Općina Sveti Juraj na Bregu od planiranih aktivnosti riješila je imovinsko pravne odnose za SRC Mali Mihaljevec za dio kat.čest.br. 6138 k.o. Zasadbreg

**Plan upravljanja i raspolaganja nerazvrstanim cestama u vlasništvu Općine Sveti Juraj na Bregu**

Općina Sveti Juraj na Bregu provela je nabavu za izrada Geodetskih elaborata izvedenog stanja nerazvrstanih cesta za potrebe rješavanja imovinsko pravnih odnosa i uknjižbe izvedenog stanja javnih cesta pod upravom Općine Sveti Juraj na Bregu

NC 1026, NC 3061, NC 2028, NC 3112, NC 1057, NC 2061 (dio), NC 2062 (dio), NC 2072,

NC 1080, NC 3176

**Plan prodaje i kupovine nekretnina u vlasništvu Općine Sveti Juraj na Bregu**

Općina Sveti Juraj na Bregu raspisala je Javni natječaj za prodaju sljedećih nekretnina; kat.čest.br. 1029. i 1028; k.o. Zasadbreg identične sa čest.br. 193/1 i 194/7/2, zk.ul.br.5569; VII Brežni kotar, navedene nekretnine nisu prodane,

i

zk.ul.br. 2023, k.o. V Brežni Kotar, zk.čest.br. 182/A/1/6/2, suvlasnički dio 13/111 (identična sa kat.čest.br. 7657 k.o. Lopatinec) kod vrta, oranica površine 1212 m², zk.čest.br. 182/A/1/6/3, suvlasnički dio 13/111 (identična sa kat.čest.br. 7662, k.o. Lopatinec) vrt, oranica, površine 1326 m², zk.ul.br. 6228, zk.čest.br. 182/A/1/5, suvlasnički dio 13/111 (identična sa kat.čest.br. 7661, k.o. Lopatinec) oranica, površine 344 čhv, zk.ul.br. 687, k.o. V Brežni Kotar, zk.čest.br. 179/5, suvlasnički dio 1/2 (identična sa kat.čest.br. 8077/1, 8077/2 i 8077/3 k.o. Lopatinec) oranica, voćnjak, vinograd Okrugli Vrh, površine 497 čhv-a, navedene nekretnine nisu prodane.

Općinsko vijeće Općine sveti Juraj na Bregu je na svojoj 03. sjednici donijelo Odluku o kupnji nekretnine (kat.čest.br. 6919/1, k.o. Lopatinec), navedena nekretnina nije kupljena zbog prodaje iste za veću cijenu nego što je Općina mogla ponuditi sukladno Procjembenom elaboratu o tržišnoj vrijednosti nekretnine.

**Plan provođenja postupka procjene imovine u vlasništvu Općine Sveti Juraj na Bregu**

Općina Sveti Juraj na Bregu u 2020. godini, izradila je Procjembeni elaborat o tržišnoj vrijednosti nekretnine u Lopatincu za kat.čest.br. 6919/1; k.o. Lopatinec

i

Procjembeni elaborat o tržišnoj vrijednosti nekretnine u Pleškovcu, poslovni prostori u prizemlju poslovno-stambene zgrade (E-7 i E-8), kat.čest.br. 5564/2 Lopatinec

**Plan rješavanja imovinsko-pravnih odnosa**

Općina Sveti Juraj na Bregu tijekom 2021. godine, pokrenula je postupak za rješavanje imovinsko-pravnih odnosa za sljedeće nekretnine:

Dom kulture-DVD Mali Mihaljevec kat.čest.br. 5427 i 5427/3, k.o. Zasadbreg,

Nogometno igralište i svlačionice u Brezju kat.čest.br. 6949/1 i 6950; k.o. Zasadbreg,

**Plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu općine**

Planom upravljanja imovinom u vlasništvu Općine Sveti Juraj na Bregu za 2021. godinu predviđeni su:

* Potrebno je objaviti na službenim Internet stranicama omogućiti informiranje javnosti o upravljanju i raspolaganju imovinom Općine
* Organizirati učinkovitije i transparentno korištenje imovine u vlasništvu Općine, s ciljem stvaranja novih vrijednosti i ostvarivanja veće ekonomske koristi.

Općina Sveti Juraj na Bregu poduzima sve radnje kako bi korištenje imovine bilo transparentno a također su objavljeni potrebni podaci.

**Plan zahtjeva za darovanje nekretnina upućenih Ministarstvu prostornog uređenja, graditeljstva i državne imovine**

Općina Sveti Juraj na Bregu je Ministarstvu prostornog uređenja, graditeljstva i državne imovine tijekom 2021. godine podnijela zahtjev za darovanje nekretnine u vlasništvu Republike Hrvatske:

Darovanje nekretnine u Zasadbregu: kat.čest.br. 866 k.o. Zasadbreg.

KLASA:406-01/20-02/09

URBROJ:2109/16-03-22-3

Pleškovec, 31. ožujka 2022.

 PREDSJEDNIK

 Općinskog vijeća

 **Anđelko Kovačić**